Z A P I S N I K
15. sjednice Vijeća Mjesnog odbora Nikola Tesla održane 31. kolovoza 2026. 
Zagreb, Ozaljska ulica 16 s početkom u 18,00 sati

Nazočni članovi Vijeća:
Margareta Čotić, Jasmin Redžepagić, Dunja Šimunić Mehdin i Ivana Zovko.

Odsutni članovi Vijeća :
Ivan Havelka, Marko Pintarić i Ivan Žanić.

Predsjedava gospođa Margareta Čotić, predsjednica Vijeća.

Zapisnik vodi: Margareta Čotić 


Predsjednica konstatira da je nazočno 4 od ukupno 7 članova Vijeća, što znači da Vijeće može pravovaljano odlučivati, te otvara 15. sjednicu Vijeća Mjesnog odbora.

Predsjednica Vijeća daje zapisnik 14. sjednice na verifikaciju.
Vijeće prihvaća tekst Zapisnika 14. sjednice Vijeća, bez izmjena. 

Predsjednica predlaže izmjenu dnevnog reda na način da se točka 3. Zaključak o postavljanju
[bookmark: _GoBack]košarica za otpatke – donošenje zaključka, zamijeni točkom Zaključak o sanaciji slivnika i rješavanje problema oborinskih voda u Novigradskoj ulici –donošenje zaključka

Na prijedlog predsjednice Vijeće jednoglasno utvrđuje izmijenjeni 

DNEVNI  RED

	1. 
	Prijedlog zaključka o redovnom korištenju prostora Mjesnog odbora "Nikola Tesla"

	2. 
	Zaključak o prijedlozima za program građenja komunalne infrastrukture na području Grada Zagreba u 2027. - donošenje zaključka

	3. 
	Zaključak o sanaciji slivnika i rješavanje problema oborinskih voda u Novigradskoj ulici - donošenje zaključka

	4. 
	Pitanja, prijedlozi i obavijesti



Ad1. Prijedlog zaključka o redovnom korištenju prostora Mjesnog odbora "Nikola Tesla"

Uvodno obrazloženje iznosi Predsjednica Vijeća. 

U raspravi sudjeluju: Margareta Čotić, Jasmin Redžepagić, Dunja Šimunić Mehdin i Ivana  Zovko.

Vijeće JEDNOGLASNO donosi

ZAKLJUČAK
o redovnom korištenju prostora Mjesnog odbora "Nikola Tesla"

(Zaključak se prilaže ovom zapisniku i njegov je sastavni dio.)
Ad2. Zaključak o prijedlozima za program građenja komunalne infrastrukture na području Grada Zagreba u 2027. - donošenje zaključka

Uvodno obrazloženje iznosi Predsjednica Vijeća. 

U raspravi sudjeluju: Margareta Čotić, Jasmin Redžepagić, Dunja Šimunić Mehdin i Ivana  Zovko. 

Vijeće JEDNOGLASNO donosi

ZAKLJUČAK
o prijedlozima za program građenja komunalne infrastrukture
na području Grada Zagreba u 2027.

(Zaključak se prilaže ovom zapisniku i njegov je sastavni dio.)

Ad3. Zaključak o sanaciji slivnika i rješavanje problema oborinskih voda u Novigradskoj ulici - donošenje zaključka

Uvodno obrazloženje iznosi Predsjednica Vijeća. 

U raspravi sudjeluju: Margareta Čotić, Jasmin Redžepagić, Dunja Šimunić Mehdin i Ivana  Zovko. 

Vijeće JEDNOGLASNO donosi

ZAKLJUČAK
       o sanaciji slivnika i rješavanje problema oborinskih voda u Novigradskoj ulici 

(Zaključak se prilaže ovom zapisniku i njegov je sastavni dio.)

Ad4. Pitanja, prijedlozi i obavijesti

Predsjednica obavještava članove Vijeća o rupi kod semafora na križanju Ozaljske i Krapinske ulice koja je iskopana neposredno nakon obnove Krapinske ulice. Mjesni odbor traži odgovore zašto se toliko čeka, zašto je rupa iskopana nakon sanacije Krapinske ulice, zašto još radovi nisu odrađeni, kada će se problem riješiti.

Sjednica je završila u 19:00 sati.

KLASA: 024-08/26-003/1793
URBROJ: 251-13-11-3/016-26-2
Zagreb, 31. kolovoza 2026.

Zapisnik uredio:
Ivan Ćota.
Predsjednik
Vijeća Mjesnog odbora Nikola Tesla

Margareta Čotić

Na temelju članka 9. Odluke o davanju na korištenje prostora mjesne samouprave (Službeni glasnik Grada Zagreba 20/26), članka 28. Poslovnika o radu Vijeća Mjesnog odbora „Nikola Tesla“ i točke VI. Javnog poziva za dodjelu prostora mjesne samouprave za redovno korištenje od 18. lipnja 2026., Vijeće Mjesnog odbora „Nikola Tesla“, na 15. sjednici, 31. kolovoza 2026., donijelo je

ZAKLJUČAK
o redovnom korištenju prostora

1. Vijeće je razmotrilo zaprimljene prijave za redovno korištenje prostora Mjesnog odbora „Nikola Tesla“, Ozaljska ulica 16.

2. Vijeće odobrava redovno korištenje prostora u razdoblju od 1. rujna 2026. do 31. kolovoza 2027., bez naknade:

· Dvorana, Udruga pivari grada Zagreba, 20:00-22:00 – svaki ponedjeljak i petak
· Dvorana, Hrvatska stranka umirovljenika, 17:00-19:00 – prvi petak u mjesecu
· Dvorana, Udruga HVIDRA Trešnjevka, 9:00-12:00 – svaka srijeda
· Dvorana, Socijaldemokratska partija Hrvatske, 18:00-20:00 – II. utorak u mjesecu
· Dvorana, Sindikat umirovljenika Hrvatske, 10:00-13:00 – svaki utorak
· Dvorana, Hrvatska demokratska zajednica, 18:00-21:00 – I. i III. srijeda u mjesecu
· Dom zdravlja Zagreb Zapad, 10:00-12:00 – II. četvrtak u mjesecu


3. Vijeće djelomično odobrava redovno korištenje prostora u razdoblju od 1. rujna 2026. do 31. kolovoza 2027., bez naknade:

· Dvorana, Domovinski pokret, 17:00-19:00 - II. i IV. ponedjeljak u mjesecu (umjesto I. ponedjeljak u mjesecu odobren je IV. ponedjeljak zbog održavanja sjednica Mjesnog odbora)
· Dvorana, Matica umirovljenika Trešnjevka,  10:00-13:00 - I., III., IV., V., četvrtak u mjesecu (umjesto II. četvrtak u mjesecu odobren je V. četvrtak u mjesecu zbog preklapanja s korisnikom Dom zdravlja Zagreb-Zapad)
· Dvorana, Klub liječenih alkoholičara Stara Trešnjevka, 18:00-20:00 – III. ponedjeljak u mjesecu (odbija se termin svaki ponedjeljak u mjesecu zbog preklapanja s Domovinskim pokretom)

4. Ovaj zaključak bit će dostavljen Gradskom uredu za mjesnu samoupravu, promet, komunalne poslove, civilnu zaštitu i sigurnost.

KLASA: 024-08/26-003/1793
URBROJ: 251-13-11-3/016-26-3
Zagreb, 31. kolovoza 2026.
							Predsjednica
							Vijeća Mjesnog odbora
                                                                                  „Nikola Tesla“
                                                                                Margareta Čotić	
		
Na temelju članka 100. Statuta Grada Zagreba (Službeni glasnik Grada Zagreba 23/16, 2/18, 23/18, 3/20, 3/21, 11/21 - pročišćeni tekst, 16/22) Vijeće Mjesnog odbora „Nikola Tesla“ na 15. sjednici, 31. kolovoza 2026., donijelo je


Z A K LJ U Č A K
o prijedlozima za program građenja komunalne infrastrukture 
na području Grada Zagreba u 2027.

1. Vijeće Mjesnog odbora „Nikola Tesla“ razmatralo je prijedloge za program građenja komunalne infrastrukture na području Grada Zagreba u 2027. 

2. Vijeće Mjesnog odbora predlaže postavljanje javne rasvjete na vanjskom školskom igralištu pored Osnovne škole Augusta Šenoe. 

3.   Ovaj zaključak dostavlja se Vijeću Gradske četvrti Trešnjevka – sjever.



KLASA: 024-08/26-003/1793
URBROJ: 251-13-11-3/016-26-4
Zagreb, 31. kolovoza 2026.

   Predsjednica
    Vijeća Mjesnog odbora  
                  „Nikola Tesla“

      Margareta Čotić














		
Na temelju članka 100. Statuta Grada Zagreba (Službeni glasnik Grada Zagreba 23/16, 2/18, 23/18, 3/20, 3/21, 11/21 - pročišćeni tekst, 16/22) Vijeće Mjesnog odbora „Nikola Tesla“ na 15. sjednici, 31. kolovoza 2026., donijelo je


Z A K LJ U Č A K
o sanaciji slivnika i rješavanju problema oborinskih voda u Novigradskoj ulici

1. Vijeće Mjesnog odbora „Nikola Tesla“ razmatralo je potrebu za sanacijom slivnika i rješavanje problema oborinskih voda u Novigradskoj ulici.

2. Vijeće Mjesnog odbora će sanaciju sanaciju kolnika s postojećim slivnicima Novigradskoj ulici od kbr. 1-7 predložiti u programe i planove Gradske četvrti i Gradskog ureda za mjesnu samoupravu, promet, komunalne poslove, civilnu zaštitu i sigurnost.

3.   Ovaj zaključak dostavlja se Vijeću Gradske četvrti Trešnjevka – sjever.



KLASA: 024-08/26-003/1793
URBROJ: 251-13-11-3/016-26-5
Zagreb, 31. kolovoza 2026.

   Predsjednica
    Vijeća Mjesnog odbora  
                  „Nikola Tesla“

      Margareta Čotić



OBRAZLOŽENJE
Vijeće predlaže sanaciju slivnika u Novigradskoj ulici od kbr. 1-5 koji su u lošem stanju uz sanaciju samog kolnika s obzirom da postoje uleknuća te je nagib ulice narušen, asfalt uz slivnike potrgan te je potrebno provjeriti odvodnju oborinske vode kod kbr. 7 jer se prilikom svake jake kiše ne može ući u taj ulaz jer ispred njega stoji voda.


